ইমোজি
১৯৯০-এর দশকে জাপানি মোবাইল ফোনে ইমোজির প্রথম আবির্ভাব। এরপর অ্যাপেলের আইফোনে ইমোজি অন্তর্ভুক্ত হবার সাথে সাথে ইমোজির দিগ্বিজয় শুরু হয়। পরে অ্যান্ড্রয়েড আর অন্যান্য মোবাইল ফোনগুলি অ্যাপেলকে অনুসরণ করে ইমোজিকে গ্রহণ করে। অ্যাপেলের ম্যাক-ওএস ইমোজির ১০.৭ (লায়ন) সংস্করণটি সমর্থন করে। মাইক্রোসফ্‌ট উইন্ডোজ় ৮-এ সিগো উইআই সিম্বল সিস্টেম ফন্টে একবর্ণী ইউনিকোড ইমোজি চালু করে, পরে উইন্ডোজ় ৮.১-এ সিগো ইউআই ইমোজি ফন্টের মাধ্যমে রঙিন ইমোজি তৈরি করে। ২০১৬-র ৪ঠা নভেম্বর ক্যালিফোর্নিয়ার সান ফ্রান্সিসকোতে প্রথম "আন্তর্জাতিক ইমোজিকন সম্মেলন" অনুষ্ঠিত হয়।
সিমতোখা ডিজং
সিমতোখা ডিজং, ১৬২৯ সালে যাবদ্রাং নাগাওয়াং নামগিয়াল কর্তৃক নির্মিত, ধর্মীয় আশ্রম এবং প্রশাসনিক কেন্দ্র হিসেবে ব্যবহৃত হয়ে থাকে এবং সবচেয়ে পুরাতন ডিজং যা এখনো পর্যন্ত তার মূল রূপে বিদ্যমান। নামগিয়াল ভূটানে সর্বপ্রথম ডিজং বা প্রাসাদকে আশ্রম হিসেবে গড়ে তোলার ধারণার প্রবতন করেন। পাঁচজন বিপদগ্রস্ত লামা অধিবাসী তিব্বতীয় সেনাবাহিনীদের সহযোগিতায়, যারা যাবদ্রাং এর নেতৃত্বে ডিজং এ ধর্মীয় আচার পালনের বিরোধী ছিল, ডিজং এর উপর হামলা করে। হামলায় তারা পরাজিত হয়েছিল এবং পালদেন লামা যিনি ঐ হামলকারী দলের প্রধান ছিলেন তিনি ঐ যুদ্ধে নিহত হন।১৬৩০ সালে তিব্বতীয়দের দ্বারা ডিজং এর উপর আরেকটি হামলা ঘটে, ডিজং এ আগুন না লাগা পর্যন্ত হামলাকারীরা সফল ছিল; কিন্তু ডিজং এর ছাদ ধসে পড়লে হামলাকারীরা সবাই মৃত্যুবরণ করে।